**Radhi OAG** atau nama sebenarnya **Muhammad Radhi bin Razali** merupakan penyanyi utama kumpulan rock alternatif OAG sejak kugiran tersebut diasaskan. Radhi berasal dari Kuching, Sarawak. Selain membuat rakaman dan persembahan bersama kumpulan muzik beliau, Radhi pernah muncul dalam rancangan realiti *Sehati Berdansa* dan *Radhi Study Go!*. Beliau juga merupakan seorang pelakon yang telah membintangi telefilem *Ora Ora Yeah* di TV2 dan menjadi pelakon utama dalam filem *Antoofighter*.

Keluarga
--------

Radhi berkahwin dengan Shazlin Sharif pada 1 Januari 2005, lalu dikurniakan seorang cahaya mata, iaitu Mohd. Rifdhi Muslim pada akhir tahun yang sama. Mereka berdua pernah menyertai rancangan *Sehati Berdansa* pada tahun 2007.

Bagaimanapun, pernikahan Radhi dan Shazlin diwar-warkan agak goyah. Pada tahun 2008, tanda-tandanya timbul apabila Shazlin Sharif memfailkan tuntutan cerai terhadapnya sebanyak tiga kali di Mahkamah Rendah Syariah Petaling Jaya. Pada 4 Disember, perselisihan mereka reda seketika apabila Rifdhi yang ketika itu berusia 3 tahun nyaris lemas selepas terjatuh ke dalam kolam renang di banglo neneknya di Petaling Jaya lalu dikejarkan di hospital.

Keretakan hubungan Radhi dan isterinya memuncak pada tahun 2009, apabila diketahui puncanya berbunyi ura-ura bahawa Shazlin menjalin hubungan dengan seorang lelaki lain. Radhi pernah dikenakan waran tangkap beberapa kali kerana gagal hadir di mahkamah untuk prosiding pengesahan lafaz cerainya. Oleh itu, Radhi dan Shazlin masih diisytiharkan sebagai pasangan suami isteri yang sah oleh mahkamah, sehingga mereka mengumumkan cerai talak satu pada 8 Jun 2010.

Diskografi
----------

### Bersama OAG

*Lihat rencana OAG*

### Solo/Radhi-O

Sejak memulakan karier solo dengan menggunakan nama ***Radhi-O***, Radhi telah merakam sebuah single bertajuk *Infiniti* yang telah ditulisnya ketika konflik bersama isterinya sebelum penceraian. Radhi juga memaklumkan akan mengeluarkan single kedua bertajuk *Limbo* yang pertama kali didendangkan kepada wartawan sejurus selepas penceraiannya dengan Shazlin.

Filemografi
-----------

### Filem

| Tahun | Tajuk | Watak | Catatan |
| --- | --- | --- | --- |
| 2008 | *Antoofighter: Amukan Drakulat!* | Pohjee (Fauzi Deraman) | Filem pertama |
| 2010 | *V3 Samseng Jalanan* | Lan Ribut |  |
|

### Drama

| Tahun | Tajuk | Watak | Saluran TV | Catatan |
| --- | --- | --- | --- | --- |
| 2014 | *Ride* |  | TV9 |  |
| 2013–2014 | *OMG (Ohsem Music Group)* | Heman |  |
|

### Telefilem

| Tahun | Tajuk | Watak | Saluran TV |
| --- | --- | --- | --- |
| 2003 | *Puteri Histeria* | Fazli | VCD |
| 2007 | *Ora Ora Yeah* |  | TV2 |
|

Rujukan
-------

1. ↑  Radhi (OAG), ShaZlin - Tangguh bulan madu kerana tsunami, Utusan Malaysia, 3 Januari 2005/
2. ↑  Siapa ke final Sehati Berdansa, Utusan Malaysia, 23 Disember 2007.
3. ↑  Anak Radhi OAG masuk ICU, Utusan Malaysia, 4 Disember 2008.
4. ↑  ‘Drama sebabak’ Radhi-Shazlin di luar Mahkamah Syariah, mStar Online, 28 Julai 2009.
5. ↑  Radhi OAG dikenakan waran tangkap lagi, Utusan Malaysia, 3 November 2009.
6. ↑  Radhi Cerai Shazlin Talak Satu, gua.com.my, 9 Jun 2010.
7. ↑  Sein Ruffedge dan Nana bercerai
8. ↑  mStar Online: Lagu ‘Infiniti’ khas untuk Radhi OAG-Shazlin?
9. ↑  Radhi (OAG) Ceraikan Shazlin Talak Satu, mStar Online, 8 Jun 2010.

Pautan luar
-----------

* Muhammad Radhi Razali di Pangkalan Data Filem Internet (IMDb)

| * l
* b
* s
OAG |
| --- |
| **Radhi** • **Azzam** • **Afiq** • **Nazrin** • **Izmer**
Azeezul Fitri • Eric Wong • Haifizul Fitri • Muhamad Nizam • Chi • Lam • Ivan • Adin • Edmund • Alim • Niki • Farid • Andy • Miji • Bakri • Edwin • Naza • David • Rizal • Orange • Jim • Attan |
| Album studio | Old Automatic Garbage • Melody Mocker • Opera Radhi-o Friendly • Satelit Ink. • OrAnG |
| Single | Akustatik • Nowwhy2 • 60's TV • Beautifool • Knocked Silly • Slumber • Merdayka |